Návrh na zmenu a doplnenie uznesenia vlády č. 132 zo 14. februára 2001 k návrhu na ratifikáciu Dohovoru o právomoci, rozhodnom práve, uznávaní a výkone a spolupráci v oblasti rodičovských práv a povinností a opatrení na ochranu dieťaťa z 19. októbra 1996 podpísaného Slovenskou republikou v Haagu 1. júna 1999  

			
		 
Názov uznesenia:	k návrhu na zmenu uznesenia vlády č. 132 zo 14. februára 2001 k návrhu na ratifikáciu Dohovoru o právomoci, rozhodnom práve, uznávaní a výkone a spolupráci v oblasti rodičovských práv a povinností a opatrení na ochranu dieťaťa z 19. októbra 1996 podpísaného Slovenskou republikou v Haagu 1. júna 1999  
Predkladateľ:	podpredsedníčka vlády a ministerka spravodlivosti  a minister zahraničných vecí  a európskych záležitostí
Návrh na zmenu :

Číslo úlohy:                                               A.1., A.2.,   

Návrh na doplnenie:

Číslo  úlohy:                                              B.1.   

Zodpovedný subjekt:                              podpredsedníčka vlády a ministerka spravodlivosti

Pôvodné určenie :             
B.1. Ministerstvo spravodlivosti SR ako ústredný orgán podľa čl. 29 Dohovoru,
B.2. Ministerstvo práce, sociálnych vecí a rodiny SR ako orgán na vykonávanie čl. 33 Dohovoru,
B.3. Centrum pre medzinárodnoprávnu ochranu detí a mládeže ako orgán na vydávanie osvedčení podľa čl. 40 Dohovoru .
  
Navrhovaná zmena a doplnenie orgánov:
B.1. Centrum pre medzinárodnoprávnu ochranu detí a mládeže ako ústredný orgán podľa čl. 29 dohovoru,
B.2. Centrum pre medzinárodnoprávnu ochranu detí a mládeže ako orgán na vykonávanie čl. 33 dohovoru,
B.4. Ministerstvo spravodlivosti SR, ako orgán na vykonávanie čl. 8 a 9 dohovoru
  
Odôvodnenie zmeny:
Od nadobudnutia platnosti dohovoru pre Slovenskú republiku 1. januára 2002 prax s vykonávaním dohovoru ukázala, že pôvodné určenie ústredného orgánu podľa čl. 29 dohovoru, ktorým je v súčasnosti Ministerstvo spravodlivosti SR, je nevyhovujúce. Ukázalo sa, že ťažiskom spolupráce ústredných orgánov dohovoru sú aspekty sociálnoprávnej ochrany detí, ktoré vo svojej kompetencii má Centrum pre medzinárodnoprávnu ochranu detí a mládeže (ďalej len „centrum“) a nie ministerstvo, ktoré potom žiadosti odstupuje na vybavenie centru. Aj vzhľadom na budúce administratívne úlohy, ktoré budú  centru vyplývať z Nariadenia Rady (ES) č. 2201/2003 o právomoci a uznávaní a výkone rozsudkov v manželských veciach a vo veciach rodičovských práv a povinností, na ktorého prepracovanom znení v súčasnosti Európska komisia pracuje, bude účinnejšie, aby ústredným orgánom pre tieto úlohy bolo centrum.  V súvislosti s navrhnutou zmenou ústredného orgánu, je nutné určiť orgán na vykonávanie článku 8 a 9 dohovoru (žiadosti o prevzatie právomoci súdu). Určenie v bode B.3 ostáva nezmenené.